
* ( AKTUELT ) * 

★ 

Wiesbaden! — Dette ord har været på man¬ 
ges læber i den sidste måneds tid. — Hvad drejer 
sagen sig om, vil andre måske spørge? 

Den 22. — 24. oktober 1960 afholdtes en UFO- 
kongres i Wiesbaden arrangeret af „Deutsche UFO- 
Studien-Gemeinscaft“ i Wiesbaden med hr. redak¬ 
tør Karl Veit som arrangør og som praktisk leder. 

Forud for kongressen var der tilgået SUFOI to in¬ 
vitationer, og gennem UFO-Nachrichten blev man 
holdt underrettet om, hvilke „kapaciteter* 4 der havde 
givet tilsagn, og hvordan programmet ville komme 
til at se ud! 

Undertegnede kunne desværre ikke efterkomme 
opfordringen, idet jeg, på det tidspunkt da kongres¬ 
sen skulle afholdes, ville være engageret andetsteds. 
Jeg var imidlertid klar over, at det var vigtigt, at 
vi blev repræsenteret! 

Vi har allesammen hørt om de amerikanske „tal- 
lerkenkongresser“, som afholdes adskillige gange 
hvert år, og som mindst af alt har med flyvende tal¬ 
lerkener at gøre. I oplægget til Wiesbaden-kongres- 
sen var der visse ting, som pegede i retning af, at 
noget lignende kunne gå hen og ske der. Vi ville 
ikke risikere, at letsindige danske elementer skulle 
fristes til at give udtryk for, at de havde tilknytning 
til SUFOI — det var en begrundet frygt, idet en 
københavnsk dame inden kongressen, overfor „Deut¬ 
sche UFO-Studiengemeinschaft“, havde udtalt, at 
rummenneskene adskillige gange havde vist sig for 
tilhørerne under offentlige UFO-møder i København. 
Da SUFOI har afviklet ca. 80 pct. af alle de offent¬ 
lige UFO-møder, der er afholdt herhjemme, kunne 
det måske være fristende at tro, at SUFOI havde 
haft forbindelse med disse møder. Lad mig for at 
fjerne enhver tvivl sige, at der aldrig har vist sig 
rummennesker på noget UFO-møde i Danmark — i 
hvert fald ikke de rummennesker af kød og blod, 
som SUFOI samarbejder med. 

Hvordan forløb kongressen så? Ja, hvis ikke vi 
selv havde haft almindelig intelligente observatører 
til stede, havde vi jo nok som så mange andre slugt 
Jyllands-Postens artikel af 27. november 1960 med 


tårer i øjnene af taknemmelighed over for de personer, 
som her afslørede for os, hvilken cirkusforestilling 
kongressen havde været, og hvor — som altid i for¬ 
bindelse med flyvende tallerkener — fantasifuldt det 
hele var. 

Jyllands-Postens artikel var uhyre velskrevet, op¬ 
lysende og vældig morsom — men hvor var den 
cekel. Om redaktionen er ført bag lyset, eller om 
man med fuldt overlæg har fyret artiklen af, det er 
ikke godt at vide. For mig ser det ud, som om 
„Handy“ delvis er hoppet på en limpind! 

Dette er ikke skrevet for at genere JP, blot synes 
det, som om JP i fremtiden burde hente oplysnin¬ 
gerne fra kilder, som fortalte det hele. 

De oplysninger — som JP bygger artiklen på — 
udgør i virkeligheden kun en del af det, der blev 
fremført i Wiesbaden!!! Vi er 100 pct. enige med 
JP om, at man så kraftigt som muligt bør tage af¬ 
stand fra al psykisk indblanding i UFO-sagen, og vi 
erkender også, at en del af de fremførte kontaktbe¬ 
retninger ganske afgjort har været psykiske — vi 
ved det! Men derfor har man da ikke lov til at for¬ 
tie alt andet! 

Af en os ukendt årsag glemte JP at omtale de vi- 
denskabsmænd og ikke psykisk abnorme mennesper, 
som var til stede, og man udelukker derved læserne 
fra at få kendskab til sandheden om den kongres 
man „skriver** om. ]a, man må tage sig til hovedet! 

UFO-NYT vil fremover hver måned bringe et re¬ 
ferat fra mødet udarbejdet efter ivirerecorder af Leif 
E. Pedersen, SUFOI-København, som sammen med 3 
andre repræsenterede SUFOI i Wiesbaden. — Det 
første referat følger i dette nummer. Vi håber så, at 
alle, også JPs redaktion, kan se det misvisende i den 
fremførte artikel. 

Må vi derncest udtrykke vor afsky for den person , 
som er fortcelleren! Tænk, vedkommende påstås at 
arbejde med UFO-sagen! Det er da gudskelov tyde¬ 
ligt, at vedkommende — intet — absolut intet — 
har med SUFOI at gøre! 

Vi håber inderligt, at JPs ansvarlige ledelse snart 
indser, at man ikke fortsat kan følge den lidet oply¬ 
sende og ensrettede linie, bladet har fulgt det sidste 
års tid — både for læsernes og for sagens skyld! 

Lad os slutte med at understrege, at kongressen i 
Wiesbaden var af stor betydning for UFO-sagen. De 
videnskabelige indlæg underbyggede en hel del af 
det, vi gang på gang fremfører. 

Altså bestod kongressen ikke af tåbeligheder — 
det var først og fremmest en alvorlig og værdifuld 
kongres; enkelte uheldige og vildledte elementer af¬ 
slørede sig selv, medens andre, som ikke forstod e; 
suk af det hele, skulle have holdt snuden hjemme! 

H. C. 

Hvad gør spurv i tranedans. 

(Ordsprog) 

★ ★ ★ 

Pressen skrev 

1 17. september, 8. oktober, 29. oktober — yderst 
interessant og lærerig artikelserie i Amts-Bladet 
Herning. — Forfatter O. Ramus, Herning. 

2 24. oktober — se Aktuelt. 

3 5. november — Lolland Tidende — Ole Hen- 
ningsen, SUFOI Rødby, krydser klinger med 
hr. Kjeld H. Snedker. — Interessant, idet ind¬ 
lægget afslører, at hr. Snedker i slutningen af 
1960 for første gang hører om SUFOI — og 
vel sagtens om flyvende tallerkener. Gud ved, 
hvad der har bevirket denne pludselige opvå- 
gen. 

4 22. november — Skive Folkeblad. — Yderst 
læseværdig indlæg af hr. Knud Engel under 
ordet frit. Artiklen hedder: 

En fri presse — mere af navn end af gavn. 
Tak hr. Engel — Det er rart at se, at der end¬ 
nu er mennesker udenfor vore rækker, som 
tør tage til genmæle. 

5 27. november — Dagens Nyheder. — En fam¬ 
lende artikel med overskriften: Det første kys 
bliver en kosmisk tragedie. 

6 30. november. — 4 kadetter fra officersskolen 
ser genstand. BT. 

7 2. december — Ekstrabladet: Vil rejse tårn for 
at se efter rumskibe — en gevaldig overskrift 
til et magert indhold. 

8 4. december — Jyllands Posten. — Jens Kruuse 
skriver i rubrikken „I hjørnet“ om forholdet 
mellem staten og åndsvidenskaben — en læse¬ 
værdig artikel — som mange kunne trænge til 
at læse — ikke mindst vore selvbestaltede mod¬ 
standere. 

9 4. december — Jyllandsposten. — Svarindlæg 
for og imod JP-artikel af 27. november. 


10 2 stykker (dato mangler). 1. Skive Folkeblad 

om: Den afskyelige snemand. — 2. Skive Fol¬ 
keblad om: Refleks på radaren tolket som ra¬ 
ketangreb. 

Hr. Knud Engels indlceg: 

Der tales så meget om, at vi her i Danmark har 
en fri presse, og at der ikke øves censur overfor an¬ 
derledes tænkende. Dette gælder sandelig kun med 
stor modifikation. Folk, der har meninger, der går 
på tværs af de officielle, skal helst være velhavere, 
der kan udgive deres egne blade, brochurer og bøger, 
hvis de skal kunne komme frem med deres syns¬ 
punkter for offentligheden. Langt størstedelen af den 
danske presse — når undtages et lille antal tolerante 
blade, der særligt findes i provinsen, er meget kar¬ 
rig med at afgive spalteplads til folk, der har en 
anden mening end de selv, og dette præger i høj 
grad den offentlige debat. Påskudene og undskyld¬ 
ningerne er mange, men manglen på spalteplads kan 
dårligt bruges mere, når man tænker på de mange 
sider, der kan ofres på olympiade, fodboldlandskamp 
og anden sport, for ikke at tale om mange endnu 
mindre betydelige problemer. Og det kan ikke alene 
skyldes manglende kvalitet, at så få indlæg bliver 
optaget fra modstandere — der må også være tale 
om meningscensur. 

Det samme gælder, når det drejer sig om omtale 
af fænomener, man ikke synes om. Vi har lige haft 
et grelt eksempel her på Holbæk-marchen, et her¬ 
hjemme helt nyt og usædvanligt initiativ, rettet mod 
den i dag altoverskyggende risiko for menneskehe¬ 
den, som fik uventet stor tilslutning og mødte me¬ 
gen sympati hos menigmand. Man skulle også have 
troet, at et sådant foretagende måtte have haft in¬ 
teresse for presse, radio og fjernsyn. Men fjernsy¬ 
net blev helt borte, radioen bragte lige det mest nød¬ 
tørftige, og pressens reaktion var temmelig ejendom¬ 
melig. En del blade, navnlig konservative, anvendte 
fuldkommen fortielse, andre viste surhed og uvilje 
og ville bagatellisere det hele til ingenting. Og en¬ 
delig var der en del blade, der — uden nogen bud 
i virkeligheden — gjorde foretagendet til kommu¬ 
nistpropaganda. 

Kun ganske få blade, særligt i provinsen, bragte 
en mere udførlig, saglig og velvillig omtale. Når 
det kom ud på at optage modpartens svar på kritik- 

ken, skortede det også i høj grad på tolerance hos 
de fleste blade. 

Klicheerne „Kommunister, kommunistsympatisører, 
medløbere, defaitister og stakkels naive og vildledte" 
har vi — åbenbart i mangel af virkelige argumenter 
hørt så tit, at vi synes, at vore modstandere skulle 
tage den grammofonplade af og se at finde på noget 
nyt. Man bebrejder os pacifister, at vi under alle om¬ 
stændigheder er imod militær og ønsker det afskaf¬ 
fet over hele verden, men naturligvis begyndende 
med os selv. Og kommunisterne beskylder man for 
at være tilhængere af et stærkt russisk militær og 
kun at være imod oprustningen, fordi den foregår 
under NATO. 

Så sammenligningen halter jo temmelig stærkt. 

Enhver, der gennem længere tid gennem pressen 
har søgt at gå imod strømmen og den offentlige 
mening, har sikkert høstet sådanne erfaringer. Nogle 
af vore argeste modstandere optager ganske vist en 
sjælden gang et indlæg af os — men tydeligt nok 
kun i den hensigt gennem angreb at latterliggøre os 
eller gøre os til kommunister og landsforrædere — 
eller også optager de usaglige, personlige svar fra 
ivrige militærtilhængere, hvorefter diskussionen af¬ 
sluttes. Andre, som gerne vil give det udseende af 
at være meget tolerante ved at optage hvad vi skri¬ 
ver, forkorter vore indlæg — ofte til ukendelighed, 
laver om på overskrifter o.s.v. for at skade os. Men 
de allerfleste tier os ganske simpelt ihjel ved at 
nægte at tage vore indlæg. 

Desværre har bladdøden været stor i de senere år, 
og det er ofte gået mest ud over de mest idealistiske 
og tolerante aviser, særligt indenfor den radikale 
provinspresse. Her skal jeg blot nævne et enkelt 
eksempel på et godt og dybt savnet blad „Fyens 
Venstreblad**. I sine egne ledere gik det altid stærkt 
imod militarismen, og der var altid spalteplads for 
fredsvenner og for en god og saglig debat. 

De enkelte blade, der holder idealerne højt — og 
her kunne nævnes eksempler både indenfor Venstres, 
de radikales og socialdemokraternes presse, kan ikke 
påskønnes nok for deres store tolerance overfor an- 
derledes-tænkende, specielt da de ofte får vrøvl for 
det med deres meningsfæller. 

Desværre synes jeg, at det står småt til med den 
så højt besungne pressefrihed og tolerance i det lille 
Danmark. 


Missiler og rumfart 

Under denne overskrift bringer tidsskriftet „Flight" 
i nummer 78 af 11. november 1960 et indledende 
afsnit, som hedder „Rummet og De forenede Na¬ 
tioner". Hele artiklen som flere gange nævner NASA 
„National Aeronautics and Space Administration" 
er meget interessant — når vi erindrer os, hvad 
Adamski har fortalt os. Hele den kommende ud¬ 
vikling, nøjagtig som den er fortalt Adamski under 
hans ophold i De forenede Nationer, lyser ud af det 
nu følgende første afsnit — se derefter venligst 
UFO-NYT august 1960, side 125 — 128. 

I et offentligt foredrag om De forende Nationer 
og rummet på „University College" i London den 
3. november 1960 påkaldte dr. Bin Cheng sig i for¬ 
bindelse med emnet internationale love og luftfarts¬ 
love, en ny fremgangsmåde i De forenede Nationer 
til problemerne i forbindelse med rummet. Han kri¬ 
tiserede stærkt konklusionen fra De forenede Natio¬ 
ners „Ad Loc Committee" om den fredelige udnyt¬ 
telse af rummet, der havde til følge, at der ikke var 
større nødvendighed for at fastlægge de øvre græn¬ 
ser for national suverænitet. Han formodede, at „Ad 
Loc Committee" forsigtigt havde søgt at undgå po¬ 
litiske og militære stridsspørgsmål. 

Dr. Cheng fastslog, at medens problemer af po¬ 
litisk og militær karakter, som skulle føre til afrust¬ 
ningsforhandlinger, fortsætter under de forenede 
Nationers formynderskab, er der ingen tid at spilde 
ved etableringen af et internationalt overråd til at 
koordinere landenes aktivitet i den fredelige UFO- 
forskning og udnyttelse af rummet på det tekniske 
plan. Han var sikker på, at hvis De forenede Nati¬ 
oner, når de formulerede beskaffenheden af et så¬ 
dant råd, utvetydigt ville indrømme de politiske og 
militære bibetydninger af rumforskningen og give 
det tilbørlig vægt, ville de største rumkapaciteter 
være langt mere villige til at give De forenede Na¬ 
tioner deres effektive støtte i stedet for kun at bruge 
tomme ord som hidtil. 


Husk at underrette SUFOI, 
når De ser et UFO 


Knud Engel. 

Ref er al fra 

WIESBADEN_ 

Dr. Wilhelm Martin } Mannheim: 

„Forandringerne i det astronomiske verdensbillede 
i forbindelse med UFOerne”. 

Uddrag af foredraget. 

Dr. Martin startede med at gennemgå det øjeblik¬ 
kelige stade i den astronomiske forskning, der er ba¬ 
seret på materialisme. Dr. Martin udtalte: „Menne¬ 
sket af i dag er materialistisk og nægter at godtage 
noget som helst andet end materialisme* 4 . Som følge 
heraf skubber vi alt det til side, som vi ikke forstår, 
eller som vi ikke kan presse ind i det allerede ek¬ 
sisterende materialistiske verdensbillede. Dette ma¬ 
terialistiske verdensbillede kender vi kun fra utal¬ 
lige observationer af stjernehimlen, endnu har ingen 
af vore videnskabsmænd sat foden på fremmede pla¬ 
neters jord og på stedet målt temperaturer, luftsam¬ 
mensætninger eller andet, som de kunne bruge til at 
„bevise**, at der ikke kan leve mennesker på andre 
planeter. 

Dr. Martin redegjorde derefter for videnskabens 
syn på vore naboplaneter samt sine egne kommenta¬ 
rer til videnskabsmændenes konklusioner. 

Solen: 

Videnskaben: Solen er lig en kæmpeatommeiler, 
eller en kæmpebrintbombeeksplosion, og den fri¬ 
gjorte energi går i strømme blandt andet herned til 
vor jordklode. 

Dr. Martin: Såfremt dette var rigtigt, ville en på¬ 
begyndt kædereaktion forlængst have opbrugt al 
energi på Solen, den ville ligeledes være flad som en 
pandekage, under det enorme tryk denne proces 
ville udløse. Den energistrøm, der går fra Solen til 
Jorden, og som passerer ind ved polerne, ville være 
radioaktiv, hvorfor der måtte være en stærk radio¬ 
aktiv koncentration ved polerne. Endelig ville de 
temperaturangivelser astronomerne kommer med, 
nemlig 6000 grader C ved soloverfladen, 2 5000 gra¬ 
der C længere ude i Solens korona og 1000000 gra 7 
der C yderst i koronaen, være lige omvendt, såfremt 
Solen var en kæmpeeksplosion. 


Merkur. 

Videnskaben: Merkur modtager som følge af sin 
nærhed til Solen ca. 3 gange så meget stråling som 
Jorden, da dette giver tre gange så høj temperatur 
som på Jorden, er liv udelukket. 

Dr. Martin: Såfremt dette er rigtigt, kan jeg 
nævne ret store områder ved polerne her på Jorden, 
hvor en tredobling af de eksisterende temperaturer 
vil give endog ret behagelige temperaturer. — (Det 
afhænger dog af, om man starter ved 0 grader C 
eller ved det absolutte nulpunkt, eller hvor. Over¬ 
sætteren). 

Venus. 

Videnskaben: Planeten modtager den dobbelte strå¬ 
ling i forhold til Jorden, altså er der dobbelt så 
varmt. Atmosfæren indeholder megen kultveilte, men 
ingen ilt. 

Dr. Martin: Venus har et meget tæt skylag, der 
isolerer mod varmen og samtidig fordeler varmen 
mere jævnt, jeg vil derfor mene, at Venus hele året 
rundt har en ensartet temperatur, som om foråret i 
de temperede zoner her på Jorden. Vor videnskab 
har videre fortalt, at der rimeligvis findes plante¬ 
vækst på Venus, hvordan vil de da forklare, at der 
ingen ilt findes, men masser af kultveilte, ethvert 
skolebarn ved jo dog, at planter ikke bestiller andet 
end at omdanne kultveilte til ilt. 

Månen. 

Månen har ingen atmosfære fastholder videnska¬ 
ben. 

Dr. Martin: Allerede for over 100 år siden for¬ 
talte vore astronomer, at Jupiters og Saturns måner 
havde helt forskelligt udseende for- og bagsider, og 
nu kommer de russiske månebilleder og fortæller det 
samme om vor måne. Jamen det er ikke så mærke¬ 
ligt, for forskellen skyldes luft, der på grund af 
månernes ringe masse i forhold til moderplaneten, 
fradrages sin luftmasse på den side, der vender mod 
planeten, og som altid er den samme, medens luft¬ 
massen på den bortvendte side på grund af moder¬ 
planetens tiltrækning presses ned mod månens over¬ 
flade og på grund af overfladeujævnheder, friktions- 
modstand og lignende ikke kan „løbe** udenom, og 
derfor forbliver på den side, der vender bort fra 
planeterne. 

Mars. 

Videnskaben: Forholdene på Mars er uudholdelige 
for mennesker, da gennemsnitstemperaturen er 18 
grader C, og luftmassen, såfremt den eksisterer, må 
være meget tynd. Observationer fra de sidste år vi¬ 
ser, at der er klorofyl påvist på Mars, specielt i zo¬ 
nerne omkring kanalerne. 

Dr. Martin: Levevilkårerne er hårde, men ikke 
umulige, tænk blot på eskimoerne i polarområderne, 
de bor der også frivilligt, og de hører til de frede¬ 
ligste folkeslag der findes. Når der er påvist klorofyl 
på Mars og specielt i kanalzonerne, må der også 
være plantevækst. 

De store planeter. 

Videnskaben: Der er intet liv, da solstrålingen er 
alt for ringe, og atmosfæren påviseligt indeholder 
store mængder metan, ammoniak etc. 

Dr. Martin: De store planeter har en atmosfære, 
der er tusinde gange tættere end Jordens, denne at¬ 
mosfære virker som en kæmpesamlelinse, der bund¬ 
ter eller samler solstrålerne, og i koncentreret form 
sender dem ned på planternes overflade, dette kan 
give endog meget behagelige temperaturer. Atmos¬ 
færen her på Jorden indeholder specielt i de øvre 
lag ret betydelige mængder metan og ammoniak, der 
stammer fra vulkanerne. 

I resten af sit foredrag kom Dr. Martin ind på 
adskillige andre ting for eksempel den påstand, at 
universet var resultatet af en kæmpeeksplosion, — 
det er en af den ortodokse videnskabs påstande. Dr. 
Martin fremhævede, at dette måtte være det rene 
sludder, for hvordan kan en eksplosion give andet 
end kaos. Såfremt vi med vore atom og brintbomber 
sprængte os selv i luften, ville der ikke opstå nye 
små kloder i smuk rundt format, men derimod et 
kaos af kantede klippestykker, som det vi finder i 
asteroidebæltet mellem Mars og Jupiter. 

Dr. Martin omtalte derefter flere bøger, der be¬ 
handlede disse emner, samt Jacob Lorbeer's bog med 
forudsigelser, idet han påpegede, at det denne mand 
havde skrevet for lang, lang tid siden tildels var 
blevet bekræftet af senere observationer og bereg¬ 
ninger. 

Leif E. Pedersen. 


I dårernes flok bliver den vise altid latterlig. 


Intet menneske vil drømme om at 
kaste penge på gaden. Men det kost¬ 
bareste, vi ejer, tiden, sløser vi bort 
uden omtanke. 

(Den italienske forfatter Alberto 
Moravia). 

Videnskabsmand omtaler skibe i rummet . 

Dr. H. Faust, meteorolog i Frankfurt, Tyskland, 
sagde den 27. oktober i en henvendelse til Selska¬ 
bet for Rumforskning, at den russiske satellit ikke 
var noget enestående, idet det kunne anses for givet, 
at rumskibe, bygget af intelligensvæsener, fredeligt 
krydsede gennem verdensrummet. 

Han sagde, at det kunne antages, at en trillion 
planeter, der lignede Jorden, var beboet af levende 
væsener, og heraf var en billion beboet af fornuft¬ 
væsener. 

— Det er bedre nu og da at blive be¬ 
draget end aldrig at ville nære tillid 
til nogen . 

Lady Astor. 



— Mo or, i morgen kommer vi 
pao forsiden af alle aviserne i hele 
verden! 

Med venlig tilladelse fra 

George Adamski - Lucy Mc. Ginnis 

bringes 

Cosmic Science 


Spørgsmål og svar 


Fortsat 

Spørgsmål nr. 51: Hvorfor overtager rumfolkene 
ikke vor radio - og TV-stationer og sender et budskab 
til hele verden for at bekræfte Deres beretninger og 
på samme tid udøve en stærk indflydelse på Jordens 
indbyggeres fremtidige opførsel? Med deres kendskab 
til kraftkilder og sprog, kunne de så ikke gøre dette? 


Svar: Det er sandt, at sprog ikke ville være no¬ 
gen hindring, men hele deres udrustning er bygget 
på rummets naturlige kræfter, medens vore instru¬ 
menter kun er bygget til at bruge kunstige kraftkil¬ 
der. Hvis de derfor skulle forsøge at sende et bud¬ 
skab gennem vore instrumenter, ville forskellen i 
styrke ødelægge alt vort nuværende udstyr. Det ville 
være det samme som at prøve at sætte noget i gang, 
der er bygget for vekselstrøm og så i stedet bruge 
jævnstrøm eller omvendt. 

Ikke alene ville det påvirke alle individuelle mod¬ 
tagere, men alle sendestationer i hele verden ville 
blive sat ud af funktion, fordi rumkraften, de bru¬ 
ger, indeholder langt større kraft, end vi er i stand 
til at forestille os. Derfor ville alt, hvad der kunne 
opnås ved sådan et forsøg i øjeblikket, være ødelæg¬ 
gelsen af vort udstyr med resulterende frygt hos alle 
Jorden over. Dette ønsker de ikke. 

Imidlertid har jeg fået at vide, at de nu arbejder 
på en slags omformer, der sætter dem i stand til 
sikkert at sende meddelelser gennem vore apparater, 
og herefter skulle sådan en forbindelse være tilråde¬ 
lig til enhver tid. 

Men i tilfælde af at dette nogensinde skulle finde 


sted, vil der absolut ikke herske nogen tvivl om 
budskabets oprindelse. For det vil høres samtidigt på 
ethvert sprog og i enhver del af verden. 

Jeg påstår ikke bestemt, at dette vil (blive gjort) 
finde sted. Det ovenfor nævnte er hverken et løfte 
eller en profeti, det er kun en antydning af en mu¬ 
lighed, hvis det skulle blive nødvendigt at ryste 
Jordens befolkning ud af dens selvtilfredshed. Det 
er min formening, at der ikke vil blive givet nogen 
forudgående advarsel. Den første meddelelse vil blive 
budskabet om at mekanisk forbindelse mellem Jor¬ 
den og de andre verdener er blevet heldigt gennem¬ 
ført. 


Spørgsmål nr. 52. Kan De forklare, hvorfor nogle 
mennesker har en følelse af fremmedhed, som de 
ikke hører til på Jorden? 


Svar. Enhver person er født med en erindring 
om tidligere erfaringer. Det er det samme som et 
barn, der begynder en ny termin i skolen, og som 
husker, hvad det har lært i sidste klasse. På grund 
af vor mangel på forståelse af livets sammenhæng 
er gennemsnitsbarnet øjensynlig begyndt på en udog¬ 
matisk bane for at tvinge det til at tilpasse sig vore 
godkendte forudfattede ideer. 

Fra den tidligste barndom har denne forkerte op¬ 
dragelse sædvanligvis dækket denne erindringsjuvel 
(skat) i en sådan grad, at den synes uigenkaldelig 
tabt. Og når vi er blevet voksne, er vi blottet for 
antydning af genkendelse af noget, vi ikke tidligere 
har erfaret i dette liv, de fleste af os er fuldstæn¬ 
dig overraskede over nogensinde at have besiddet 
erindring om tidligere eksistens. 

Hist og her kan findes individer, som ikke fuld¬ 
stændig har mistet kontakt med deres erindringer, 
dog er denne kontakt ikke klar nok for dem til at 
kunne genkalde den fuldstændigt. Som følge deraf 
føler de en uforklarlig rastløshed og en følelse af 
„ikke at høre til“. De synes stadig at søge efter no¬ 
get, men ved ikke efter hvad. Hvis de kendte sig 
selv, ville denne gåde hurtigt forsvinde, for bil¬ 
ledet af deres egen fortid ville være klart for dem. 

Jeg kan ikke betone for kraftigt, at der ingen til¬ 
fældighed er ved eksistensen. Vi fødes af de foræl- 




UFO-NYT 


7 


dre og på den planet, hvor vor opvcekst og udvik¬ 
ling bedst kan fuldbyrdes. Alle planeter — også vor 
lille jord — er lige hellige, guddommelige beviser 
på een skaber, og den længsel, som nogen udtrykker 
efter at „vende hjem“, er blot et barnligt ønske for 
at flygte for livets realiteter. Vi er alle kommet til 
Jorden med visse hverv at røgte, så det ville være 
bedst for dem, som har beholdt en del af deres 
erindring at søge en forståelse af sig selv og grun¬ 
den til deres eksistens end stadig at finde mangler 
ved denne. Det er alene ved forståelse, at vi har 
mulighed for at se mønsteret som en helhed og så 
undersøge, hvilken rolle vi er bestemt til at spille i 
denne guddommelige plan. Vor planet — Jorden — 
er ikke underordnet de andre i vort system. Denne 
opfattelse er ofte blevet hævdet af dem. som tror på 
den. Eftersom altså de fremskridt vor planet gør 
henimod at indtage sin rette plads overfor sine sø¬ 
sterplaneter ligger i hænderne på den enkelte, bør 
vi prøve at opfylde vor mission med glæde i sindet. 

Spørgsmål nr. 53: Hvorfor observeres der rum¬ 
skibe i større antal over de sydvestlige egne af USA 
end i de andre dele af verden? 

Svar: Jeg tror, dette er en misforstået opfattelse. 
Det er muligt, at der har været mere omtale af rap¬ 
porter fra dette område; men at dømme fra hele ver¬ 
den, tyder det på, at observationerne er talrigere i 
lande som England, Australien, New Zealand, Syd¬ 
amerika og Meksiko — for bare at nævne nogle 
stykker. Medens mange af disse mennesker har skre¬ 
vet detaljerede beskrivelser til mig, har de foretruk¬ 
ket ikke at blive stillet over for eventuel latterlig¬ 
gørelse eller officiel afvisning, når de skulle offent¬ 
liggøre, hvad de havde set. 

Det ser ud til, at de fleste byboere har så travlt 
med at gå op i deres forretninger eller fornøjelser, 
at de knapt får tid til at se opad. Alligevel har jeg 
gennem årene modtaget rapporter om gentagne ob¬ 
servationer fra næsten hver eneste større by. Så vidt 
det kan konstateres, følger de rumrejsende intet be¬ 
stemt mønster i deres tilsynekomster, ligesom de hel¬ 
ler ikke synes at favorisere en bestemt del af ver¬ 
den frem for en anden. 


Fortæl Deres 
venner 
om UFO-nyt 


» • • • På planeten Venus er der to slags men¬ 
nesker, med modsatte tilbøjeligheder, den første 
slags er milde og humane, den anden type er 
brutale og ncermest grusomme . De, der er ven¬ 
lige, opholder sig på den anden side af plane¬ 
ten, de, der er grusomme og brutale, på den 
side, der vender herned . Men man skal vide, at 
de er sådan ifølge deres livstilstand, thi det er 
afgørende for enhver forekomst af plads og af¬ 
stand der" 

Fra „Verdener i vort solsystem“. 

Fra latin af Emanuel Swedenborg. 


Fortæl Deres venner om 
S. U. F. O. I. 


Raketingeniører iagttager UF Oer. 

Fire forhenværende ingeniører i et velkendt raket¬ 
kompagni underskrev fornylig en af de mest over¬ 
bevisende UFO-rapporter og sendte den til NICAP. 

Midt på eftermiddagen i temmelig klart vejr blev 
en stor flyvende genstand, formet som en stor ci¬ 
gar, iagttaget i en højde af ca. 10.000 fod, den led¬ 
sagedes af to tallerkenformede genstande, der fløj i 
nøjagtig formation. Den cigarformede UFO, der var 
mindst lige så stor som en firemotores flyvemaskine, 
skinnede som rustfrit stål, de mindre genstande li¬ 
geledes. 

UFOerne steg hurtigt, med kurs mod sydvest, til 
ca. 30,000 fods højde. Farten blev anslået til mindst 
50.000 miles i timen. Der var ingen lyd eller ud¬ 
blæsning. Den ene ingeniør, der tidligere har stillet 
sig skeptisk, udtaler: „Jeg er nu fuldt overbevist. 
Hvad er disse UFOer, og hvor kommer de fra?“ 
Kilderne, der er blevet bekræftet af NICAP, er tro¬ 
værdige. 


Hvis man bare tcenker sig lidt om, vil 
man altid kunne finde noget at vcere 
glad for. 


( fortsattes) 

UFO erne 

-og oor fremtid 

Historiske, arkæologiske, geologiske og filologiske 
ufologer over hele Jorden har gjort et stort og om¬ 
fattende arbejde med at undersøge fortiden og drage 
paralleller frem til vor tid. — Sammenfatter man 
alle disse undersøgelser under eet, fremgår det klart, 
at UFOer — som sådanne — ikke er noget nyt. Det 
er ikke første gang, Jorden får besøg af disse mær¬ 
kelige fænomener, der viser sig i disse år. Tvært¬ 
imod er dette sket mange gange i de forskellige 
tidsaldre og blandt de forskellige folkeslag. — Æld¬ 
gamle, indiske skrifter samt tegninger i klippehuler¬ 
ne i Japan og i Peru fortæller om det samme: fly¬ 
vende hjul, plader, diskos, stænger, træstammer, kors 
o.s.v. — De fortæller endvidere om „guder“, der 
kommer ned fra himmelen i flammende lys, him¬ 
melsønner, hvis visdom overgår alt etc. 

Mange forunderlige ting og sager bliver i disse år 
draget frem i dagens lys. Gåder, som før var uløse¬ 
lige, har fået sin „naturlige 44 opklaring. Meget, som 
før ikke kunne tolkes, fordi det lå uden for vor civi¬ 
lisations erfaringsfelt, træder nu frem i lyset og får 
forskerne til at spærre øjnene op i forbavselse og 
begejstring. 

Men mange oplysninger, der ville have været af 
uerstattelig værdi for UFO-forskningen, er uden tvivl 
gået tabt i tidens løb, ødelagt af uforstående folk, 
der ikke har formået at tolke disse spor. I sig selv 
det, at kun få steder på Jorden kan opvise histo¬ 
riske overleveringer, der går længere end ca. 7000 
år tilbage, sætter en naturlig grænse for en virke¬ 
lig gennemgribende forskning på dette felt som på 
så mange andre, der angår menneskehedens historie. 
— Store katastrofer er i tidernes løb gået hen over 
Jorden og har udslettet vidneudsagnene om vor men¬ 
neskelige løbebane og om kulturer, der sikkert har 
efterladt sig mangt og meget, som kunne have løst 
mange brændende problemer i relation til UFO- 
forskningen. 

Men forskerne arbejder uafladeligt med at drage 
beviserne frem, og en dag bliver materialet så stort, 
at det kan samles og videnskabeligt analyseres og 
koordineres af dertil egnede kapaciteter, tilhørende 
overnævnte grene af videnskaben. Til den tid vil der 


sikkert blive bragt klarhed over meget, som endnu 
kan forekomme dunkelt og uklart. 

De slutninger, der bliver draget på grundlag af 
fortidssporene, kan forekomme fantasifulde og ufor¬ 
ståelige, men dog ikke mere end så mange andre vi¬ 
denskabelige konklusioner. Almindelige mennesker 
er jo så godt som altid henvist til at tro på de vi¬ 
denskabelige teorier uden at få dem bevist og forkla¬ 
ret, fordi vi simpelthen ikke ville kunne forstå de 
rent faglige bevisers rigtighed. 

Videnskaben kan således allerede på nuværende 
tidspunkt fastslå, at fortidens UFOer på den ene el¬ 
ler den anden måde har haft forbindelse med og be¬ 
tydning for dalevende kulturer — og endog som et 
led i disses udvikling. 

Dersom vi da skal finde en logisk begrundelse for 
forekomsten af UFOer i vor tid, må det blive den, 
at UFOerne har en betydning for os i forbindelse 
med vor fremtid. Om denne betydning er af direkte, 
påvirkelig eller af indirekte upersonlig art, er det på 
nuværende tidspunkt umuligt at sige noget om. Det 
overvældende antal af UFOforekomster og de — 
indtil dato — relativt få kontakter, der er blevet eta¬ 
bleret mellem UFO-besætningerne og jordiske bebo¬ 
ere tyder på en indirekte betydning, som måske står 
i forhold til en fremtidig skæbne for den planet, 
hvorpå vi lever. — Thi der er ikke tvivl om, at den 
enkelte klodes udviklingsforløb og skæbne er af stor 
vigtighed for de andre planeters. Forudsætter vi, at 
en katastrofe ødelagde f. eks. Mars eller Venus, 
ville vor egen planet komme ud for hårde tider med 
store katastrofer — og ville måske blive revet ud af 
sin bane. 

Af denne tanke udsprang ideen om, at UFOerne 
er et led i en universel bekæmpelse af atom-, brint- 
og H-bomben, som jo netop er optakten til den helt 
store katastrofe, som ville forårsage et brud på har¬ 
monien i Universet og forvolde ulykker på vore na¬ 
boplaneter. Denne tanke bredte sig med lynets hast 
til ufologer i alle lande og fik dem til ensstemmigt 
at kræve en atomnedrustning sat i gang, hvorved de 
forenede deres stemmer med verdens mest fremra¬ 
gende videnskabsmænd og læger. Indtil dato er alle 
disse røster dog blevet overhørte i det store, politi¬ 
ske spil, hvor særinteresserne blomstrer på bekost¬ 
ning af millioner af menneskers skæbne. 

En anden tanke udsprang af, at Jordens folk kun 
er i stand til — som helhed — at præsentere et 

uhyggeligt kort, historisk generalieblad, sammenlig¬ 
net med de årmillioner, mennesket har levet på vor 
klode. Med denne tanke fulgte den konklusion, som 
geologerne understøtter, at der med mellemrum sker 
katastrofale omvæltninger på Jorden, som udsletter 
hele kontinenter og dermed alt liv på disse — og at 
vi netop nu står overfor en ny katastrofe af denne 
art. Næsten alle forfattere af UFO-litteratur deler 
denne opfattelse. 

Vi lever i en i sandhed usædvanlig tid. I de sid¬ 
ste 50 år er udviklingen gået stærkere end i de for¬ 
rige årtusinder tilsammen. Vi „accellererer“ i øje¬ 
blikket med fantastisk hast. At følge med i „tidens 
problemer 4 ' er i virkeligheden blevet et så omfat¬ 
tende felt, at man skal være en universalbegavelse 
og oven i købet have en uoverskuelig mængde af tid 
til rådighed for at formå det. De fleste mennesker 
hænger på vognen, så godt det kan lade sig gøre, 
eller de opgiver helt at følge med, hvilket i løbet af 
ganske få år — måske måneder — vil resultere i, 
at man er sakket uhjælpelig bagefter sin egen tid. 
Aldrig — i vor nuværende civilisations historie —• 
er den teknisk-videnskabelige udvikling gået frem 
med stormskridt, som den gør det i øjeblikket. I vor 
historie er de sidste 50 år rent enestående — noget, 
som overtrumfer vore vildeste drømme. 

I denne, i sig selv underfulde, tid, kommer ting 
over himmelen, som minsanten også overtrumfer alle 
vore begreber om tid, rum, afstand o.s.v., og som 
får vore tekniske frembringelser og vore raketsatel¬ 
litter til at ligne barneleg i sandkasse. Ikke så un¬ 
derligt, at mange af vore videnskabsmænd — ånde¬ 
ligt talt — snapper efter vejret. 

Jeg tror, at de mennesker, der har set et UFO, ef¬ 
terhånden er i overtal, — så høj har UFO-aktivite- 
ten været. 

Hvorfor? Hvorfra? Hvorhen? 

Disse tre ældgamle filosofiske spørgsmål har vi 
overført på UFOerne og på deres evt. besætninger. 
Svaret blev kanske givet til ganske enkelte personer 
ud over verden. Nu falder resten af menneskeheden 
over sine egne ben af iver efter at stemple disse få 
personer som bedragere. — Måske alene af den 
grund blev de få ikke flere! Måske netop denne un¬ 
derlige reaktion tilkendegav overfor UFOernes be¬ 
sætninger, at jordmenneskenes tid endnu ikke er inde! 
Og måske netop denne reaktion får til følge, at vi 
en skønne dag ser den sidste UFO svæve mod syns¬ 


randen som et farvel til en menneskehed, der i sin 
uforstand end ikke tog varsel af sin egen 7000-årige 
korte historie! 

På trods af UFO-ernes enorme hastigheder er der 
ting, der tyder på, at deres besætninger ikke har 
travlt. Måske har de tid til at vente. Hundrede år. 
Tusinde år. Millioner år. — En dag vil der opstå 
en kultur på Jorden, som er moden til at høre på, 
hvad de har at fortælle. Som ikke latterliggør, igno¬ 
rerer eller krampagtig søger at bortforklare dem. 
Men som med undren løfter blikket mod de lysende 
maskiner og byder dem velkommen i fredens navn. 
— Deres enorme antal i vor tid giver et fingerpeg 
om, at det kunne være blevet os. Indtil dato har vi 
betakket os. — 

En dag er de lysende maskiner måske borte. No¬ 
get tyder på, at UFO-forekomsterne allerede nu er 
blevet mere spredte og sjældne. — Men vi fik i alt 
fald vor chance for at få løst nogle af de gåder, der 
plager os. — 

Sikkert får enhver menneskehed sin chance, inden 
dens civilisation går til grunde. 

Vi har haft vor. 

Vi har den stadig, — men hvor længe??? 

Gerda Korbcek Nielsen. 

Aberdeen observation 

Den 3. marts 1960 kom Mr. F. Allen kørende på 
motorcykle henad hovedvejen nord for Aberdeen, 
da han så et næsten rundt, hvidt objekt, som syntes 
at udsende en blå flamme. Over larmen fra hans 
motorcykle hørte han en hvislende lyd fra objektet, 
da det passerede lige hen over hovedet på ham i 
en højde, som han anslog til kun nogle få hundrede 
fod. Det var tilsyneladende stort — omtrent seks 
gange størrelsen af en sixpence holdt i armslængde. 

Vi takker Mr. J. P. H. Stewart A.M.I.B.E. 39 
Braeside Place, Craighton, Aberdeen for denne rap¬ 
port, som han personlig har undersøgt. Observatio¬ 
nen er gjort af et pålideligt vidne, meddeler han. 

Tyneside UFO-Society, 

Et menneskes klogskab gør ham lang¬ 
modig, og det er ham en cere at overse 
forncermelser. 


Fra vor indiske medarbejder har vi fået tilsendt 
et udklip fra „Northern India Paluka“ af 23. nov. 
1960. Udklippet følger her i oversættelse: 

Flyvende tallerkener. 

Ingen tvivl om virkeligheden og oprindelsen. 

(Fra vort Varanas i kontor). 
Varanasiy den 22. november. 

På et møde, der afholdtes i forgårs for at fejre 
„Flyvende Tallerken Dagen“, udtalte Dr. S. K. Mai - 
tra, at der nu fandtes så mange beviser, at der ikke 
længere kunne herske nogen tvivl om de flyvende 
tallerkeners virkelighed og om deres overjordiske op¬ 
rindelse. 

Dr. Maitra fortsatte med at sige, at trods disse 
mange beviser nægter de fleste regeringer på denne 
jord de flyvende tallerkeners eksistens — det sam¬ 
me gør pressen. Det er dette århundredes største 
tragedie, føjede han til. 

Han understregede nødvendigheden af, at denne 
sløve indstilling blev fjernet fra regeringerne, pres¬ 
sen og offentligheden. 

Dr. S. S. Banerji henviste i sin tale til nødvendig¬ 
heden af at søge at etablere forbindelse med plane- 
tarerne og de stellare verdener og at søge at løse dc 
tekniske problemer i forbindelse med en sådan korm 
munikation. 

I sin tale sagde præsidenten, Sri Rohit Mehta, at 
der var stærk basis for en gennemgribende undersø¬ 
gelse af fænomenet kendt under navnet flyvende tal¬ 
lerkener, og at det bedste ville være, hvis et element 
som den indiske videnskabelige sammenslutning al¬ 
vorligt ville tage sagen op. 

*) Den 20. november fejres som international fly¬ 
vende tallerken dag, for at mindes det histo¬ 
riske møde mellem Adamski og en mand fra 
Venus. Festerne afholdes i alle de lande, som 
Adamske har medarbejdere i — det er i øje¬ 
blikket i 21 lande. 


Fl. tall. over Jamestown 

Den 9. november 1959 kl. 11 om formiddagen så 
to mænd, der arbejdede i en slagtegård uden for 
Jamestown, en flyvende tallerken. 

Peter Hunter, den yngste af de to, rettede først 
sin opmærksomhed mod en støj som fra et jet-ma¬ 
skine. Idet han gjorde sin kammerat opmærksom på 
lyden, så de begge to op efter flyvemaskinen, men 
himlen var tom — ikke engang en sky kunne man 
se. 

Det var mildt vejr, ca. 16 grader varmt, med en 
jævn vind fra sydøst. Pludselig hørte støjen op, og 
næsten med det samme så de to mænd lige over de¬ 
res hoved en strålende, hvid plade, der så ud til at 
være ca. D/2 tomme i diameter og på en arms læng¬ 
de. Den så ud til at være flad på undersiden og gav 
indtryk af at være hvælvet på oversiden. 

I nogen tid stod den næsten stille, men den rok¬ 
kede rundt i en cirkel, der var lige så stor som pla¬ 
dens diameter. Genstanden så ud til at være selv¬ 
lysende og lige så klar som Solen. 

Nogen tid efter begyndte genstanden langsomt at 
bevæge sig mod vest, mens den stadig rokkede rundt 
i en cirkel, og mens den rokkede, kastedes der en 
skygge på undersiden. Efter at have bevæget sig 
en kort strækning mod vest, drejede genstanden i en 
ret vinkel og fortsatte mod nord, uden nogen syn¬ 
lig ændring af hastigheden, og så langsomt mod 
vest-nordvest. Da den kom længere bort, syntes den 
at vinde højde, mens den samtidig blev mindre. 

Da den vendte tilbage til Jamestown, blev der af¬ 
lagt rapport til to politibetjente, der begge så den. 
Men på det tidspunkt tog den af i størrelse, indtil 
den ikke var større end et knappenålshovede. 

Frøken E. Warnes, som også tog del i den sidste 
del af iagttagelsen, mistede pladen af syne kl. ca. 
13.10. 

En lignende genstand blev set over Jamestown for 
nogle måneder siden. Ved den lejlighed forekom 
genstanden meget større og lavere, og den hvælvede 
overflade var klart synlig. Pladen lavede støj som 
en jet-maskine og forsvandt meget hurtigt. Adskil¬ 
lige andre rapporter om iagttagelser er blevet afgi¬ 
vet i løbet af de sidste år. 

Undersøgerens bemærkninger: 

De unge mennesker, der blev interviewede, var 
troværdige typer — rolige, følsomme og helt sikre i 
deres beskrivelse af, hvad de så. De var interesse¬ 
rede i „tallerkener 4 *, men havde mærkeligt nok ikke 
læst noget om emnet udover de rapporter, der af og 
til forekommer i aviser. Både de og politifolkene 
var helt sikre på, at der ikke var tale om et almin¬ 
deligt luftfartøj. 

I slutningen af iagttagelsen kom nogle få fjer¬ 
skyer fra vest. Genstanden passerede over skyerne i 
retningen vest-nordvest, og var alt for strålende til 
at være en ballon. Under hele iagttagelsen havde 
der ikke været nogen støj — den kraftige støj var 
blevet hørt umiddelbart før genstanden blev synlig. 

Det er undersøgerens opfattelse, at der her er 
tale om en ægte UFO-iagttagelse. 

Australian Saucer Record. 


Fra »Min sydpolsfærd« 

København 1931. — Richard E. Byrd: 

Vi havde igen fået Matterhorn i sigte og fløj hen- 
imod det, alt imedens vi studerede bjergene på ven¬ 
stre side. 

På vor bagbords bov så vi nogle ejendommelige 
søer, der viste sig som fløjlssorte damme imod den 
uregelmæssige isflader. Jeg kalder dem søer, men det 
er muligt, at det er kanaler eller fjorde. Hvorfor 
netop disse søer skulle modstå tilfrysningen, kunne 
jeg ikke forstå. Det kan være, at stærke strømme 
holder dem åbne. Men skulle i hvert fald ikke tro, 
at det kunne være et resultat af optøning — ikke i 
I et fastland, hvor temperaturen sjældent kommer over 
frysepunktet. 

En af søerne lå nordøst for Matterhorn. Vi skif¬ 
tede kurs, for at Mc Kinley kunne fotografere den. 
* Da vi kom nærmere, så vi, at der på nordsiden var 
en høj, sneklædt klippe. Dens sydlige kant var be 
grænset af en ejendommelig is- eller sneformation, 
der steg og faldt regelmæssigt, ligesom bølger. Bøl¬ 
getoppene må have været mindst 300 fod høje. En 
række af disse damme med åbent vand lå imod øst. 

Vi ændrede kurs igen, nogle få grader til bagbord, 
for at undersøge flere pletter med åbent vand, dei 
lå, så vidt jeg kunne skønne, 50 miles fra det åbne 
hav. Foto mellem side 240 og 24l. 


En detektorvarsling kan være 
en hilsen fra rummet, gør Dem 
altid den ulejlighed at se efter , 
om der er »noget på himlen «. 


Landing ved Rouen 

Den 19. november 1960 meddelte vor Pariser¬ 
medarbejder arkitekt Hebbrecht følgende: 

Der har tilsyneladende fundet en landing sted ved 
en skov i nærheden af Rouen ca. 150 km vest for 
Paris. Vor gruppe har været på stedet, og vi kan 
på nuværende tidspunkt oplyse følgende: 

Vi talte med hr. og fru Carbonnier, de bor i det 
område, hvor hændelsen har fundet sted, og manden 
var vidne til landingen. Der har tilsyneladende væ¬ 
ret en ret livlig UFO-trafik i dagene omkring lan¬ 
dingen. 

Fruen fortalte, at hun søndag den 6. november 
kl. 20,30 så et orangefarvet UFO i 10 minutter fra 
et vindue i sit hjem. 

Natten mellem lørdag den 12. og søndag den 13. 
november så manden fra sin seng kl. 02,30 et grønt 
skær falde ind gennem vinduet. Han sprang ud af 
sengen og kunne gennem køkkenviinduet se otte 
grønne lysende objekter, som stod stille på natte¬ 
himlen i ca. 500 meters højde. Et af objekterne da¬ 
lede langsomt ned og landede ca. 200 meter fra hu¬ 
set — her forblev det i ca. 45 minutter, hvorefter 
det forsvandt sammen med de andre. Størrelsen a( 
det landede objekt anslås til at være ca. 6 meter i 
diameter. — Episoden omtales i den franske presse 
den 20. november. 

Onsdag den 16. november kl. 03,00 så fruen ei 
lys på nattehimlen — hun antog at også dette var 
et UFO. 

Hr. Carbonnier er landarbejder, og familien boi 
i et meget øde område. 


Hebbrecht - Keller. 

UFO -observationer 

over Skandinavien 

Fra den 14. november til den 14. december er der 
til SUFOI indkommet 16 rapporter. 

Herefter er der indkommet 1272 rapporter, der 


fordeler sig som følger: 

Før 1. januar 1959 . 317 rapporter 

Fra 1959 . 774 rapporter 

Fra 1960 181 rapporter 

Ialt . 1272 rapporter 


Den første rapport, der er indkommet er fra Ran¬ 
ders, og den må regnes for denne måneds mest in¬ 
teressante rapport. Hr. Tonni Christensen (16 år) 
har den 22. september set en typisk „Adamski-tal- 
lerken" ved GI. Estrup (Grenåvejen 21 km fra Ran¬ 
ders). „Da jeg kom kørende den 22. september kl. 
2245“, fortæller hr. Christensen, „så jeg pludselig 
en stor lysende genstand — jeg så den i ca. 30 se¬ 
kunder. Den var ca. som vedlagte tegning (som vi¬ 


ste en A.-tallerken. Red.), og den var orange. Jeg 
så den på ca. 300 meters afstand ved toppen af nogle 
grantræer i ca. 15 meters højde. Den gik meget 
langsomt ned bag træerne. Jeg vidste, at det var en 
flyvende tallerken, da jeg havde hørt en del om 
dem, men jeg turde ikke gå derover og fortsatte på 
min knallert. Ca. 12 minutter efter så jeg et mæg¬ 
tigt langt lys gå tværs over vejen i ca. 100 meters 
højde i en fantastisk fart“. Da rapportcentralen først 
modtog denne rapport kort før redaktionens slut¬ 
ning, har vi ikke fået lejlighed til at høre SUFOI- 
Randers, om de har været ude at se efter evt. lan¬ 
dingsmærker eller spor efter UFOet. 

Den 24. september kl. 2330 ser hr. Kaj Andersen 
fra Randers et rundt objekt stå stille på den nord¬ 
vestlige himmel. Det skiftede farve nogle gange in¬ 
den det satte igang og forsvandt med et ruteflys ha¬ 
stighed. 

Der sker noget i Jylland i denne tid. Samtlige rap¬ 
porter er fra Jylland, hovedsagelig Midt- og Nord¬ 
jylland. Især omkring Nibe er der set noget. De 
følgende fire rapporter er fra Nibe. 

Den 17. november kl. 0655 ser en maler på vej til 

arbejde et stort, rundt, rødglødende objekt gå fra 
SV til NØ. Det var så stort som en en-krone og 
lyste meget stærkt. 

Den 8. november kl. 2105 ser Nibe-gruppen, der 
var på observation i omegnen et langsomtgående, 
lysende objekt på størrelse med en stjerne gå over 
himlen i øst-vestlig retning. Objektet foretog plud¬ 
selig et 110 graders drej og forsvandt mod nord. 
Observationstid 30 sekunder. 

Den 29. november var Nibe-gruppen endnu en¬ 
gang på observation på pkt. l4l medbringende de¬ 
tektor i vindtæt kasse. Kl. 2038 gav detektoren sig¬ 
nal, og samtidig sås et gulligt objekt, der forsvandt 
med det samme i en fantastisk fart. Gruppen for¬ 
tæller videre: „Kl. 2040 ringede detektoren påny. 
Og i løbet af de næste 5 minutter ringede den yder¬ 
ligere 2 gange. Kort tid efter kl. 2046 fik vi øje på 
et lysende objekt af størrelse som Nordstjernen. Ob¬ 
jektet bevægede sig tilsyneladende ret langsomt fra 
vest mod øst, men for os at se med en stigende ret¬ 
ning. Pludselig blev lysstyrken kraftig for straks at 
aftage. Kursen blev nu slingrende fra side til side 
for tilsidst at gå over til pendulbevægelse. Derefter 
steg objektet kraftigt mod zenith. Kl. 2055 foretog 
objektet cirklende bevægelser venstre om for deref¬ 
ter at fortsætte sin kurs mod NV“. Objektet fore¬ 
tog indtil det forsvandt i skyer, skiftevis cirklende 
bevægelser og pendulbevægelser. Farten havde hele 
tiden været langsom. Højden blev bedømt til 10— 
15000 meter. Objektets farve var meget klar hvid, 
til tider blåt. 

Nibe endnu engang: Hr. Laslo-Sabo ser den 5. 
december kl. 1726 sammen med to andre et gul¬ 
blåt, rundt objekt gå langsomt hen over himlen. 
Objektet var større end månen. 

I Aabybro ser et selskab på 10 personer den 2. 
oktober kl. 2130—2145 hvorledes et objekt, lysende 
som en stjerne, langsomt går nedad mod horisonten 
fra Månen, hvor det kom til syne. Objektets bevæ¬ 
gelse var sidelæns, zig-zag, og og ned — men al¬ 
drig lodret op og ned. Lysstyrken varierede også en 
del. 

Fra SUFOI-Herning har vi modtaget en anden 
interessant rapport. Et ægtepar, hr. og fru Flink, så 
den 3. november kl. ca. 2000 fra en bil et objekt der 
iflg. rapporten var ca. 30—40 cm i udstrakt arm! 


Fru Flink fortæller, at medens de kørte i deres bil 
2—3 km fra Sdr. Omme, kom „noget“ pludselig 
imod dem. Det var et ovalt (nærmest cigarformet) 
objekt, der lyste rødt. Det var som om objektet 
„hang i bilen“ ca. 2 km, og bilen kunne da kun 
køre med nedsat hastighed. Da objektet pludselig 
forsvandt (desværre ikke opgivet på hvilken måde) 
kunne bilen atter køre med normal hastighed. Vi 
ville gerne have bragt en skitse af objektet, da man 
skulle tro, at en del enkeltheder var blevet set, men 
på rapporten findes desværre ingen detaljer, hvilket 
muligvis skyldes, at observationen fandt sted i tå¬ 
get vejr. 

Den 29. november kl. 1600 ser det ud til, at en 
husmoder fra Underup nær Horsens har set et 
„neonrør“. Fruen bemærkede en stærktlysende gen¬ 
stand af form som en pind eller et rør. Objektet, 
der var uden lyd, lyste fra gulligt til rødt og blev 
opgivet til at være ca. 20 cm i udstrakt arm! Fruen 
betragtede objektet i hele ti minutter, medens det 
langsomt gik fra SØ mod V. Fruen, der ønsker at 
være anonym, bedømmes til at være yderst logisk og 
nøgtern. 

Endvidere er der rapporter fra Herning, Skive, 
Vejle, Haderslev, Grindsted og Gandrup. 

Der er ikke indkommet nogle rapporter fra Norge 
og Sverige. 

Der har været en enkelt detektormelding fra 
Dragør 13. november, hvor den ringede kl. 0845, 
men der var ingen observation. 

Til slut et lille hjertesuk fra rapportcentralen. Det 
sker alt for ofte, at rapporterne ikke er fyldestgø¬ 
rende udfyldt, at der mangler et eller to punkter. 
Det er klart, at en rapport, der ikke er helt udfyldt, 
næsten ikke er noget værd, især når materialet skal 
behandles statistisk. Udfyld punkterne så omhygge¬ 
ligt som overhovedet muligt. Et punkt man tit får 
mistanke til er størrelsesangivelsen. Af og til ser 
man opgivet 20-40 cm i udstrakt arm — og det er 
jo ikke småting! I så fald skulle man også kunne gå 
ud fra, at der måtte være en del enkeltheder at ned¬ 
fælde på en skitse. Tegn hellere en skitse for me¬ 
get end en for lidt. Og så en lille appel om at ind¬ 
sende rapporterne så hurtigt som muligt. Det sker, 
at vi får rapporter, mere end en måned efter at de 
er opdaget!! Og så er det jo fuldstændig umuligt 
at danne sig et billede af den øjeblikkelige situation. 

Vi er ikke alene 

Af: George Ad amski , Brisley le Poer Trencb, 
J. S. Yajniky S. K. Maitra , S. S, Banerjee og 
J. Escobar Paria. 

Sammenfattet og sendt SUFOl af S. K. Mai¬ 
tra, Banaras Hindu Universitet, Indien. 
FORORD. 

De seks Essays, denne brochure indeholder, blev 
i serieform bragt i „Sunday Standard 4 ', søndagsud¬ 
gaven af „Indian Express 44 . De behandler det, som 
uomtvisteligt er vort århundredes største begivenhed, 
nemlig tilsynekomsten af rumfartøjer fra andre ver¬ 
dener. 

Uheldigvis har denne store begivenhed, som en af 
forfatterne til disse Essays har kaldt „gryet af en 
ny tidsalder 44 , vakt meget ringe opmærksomhed, ikke 
alene her i landet, men praktisk talt over hele klo¬ 
den. Hvis denne brochure kunne have held til at 
skabe interesse blandt offentligheden for denne for 
vor tidsalder meget betydningsfulde begivenhed, ja 
måske den mest betydningsfulde begivenhed i men¬ 
neskehedens historie, da har udgivelsen af den vir¬ 
kelig været berettiget. 

Jeg kan ikke slutte uden at udtrykke min dybeste 
taknemlighed overfor formanden for Express News- 
papers (Private) Ltd. og redaktøren for „Indian 
Express 44 , fordi de har været så venlige at udgive 
disse Essays i „Sunday Standard 44 , søndagsudgaven af 
„Indian Express 44 . 

Artikel nr. 1. 

Af George Adamski, Palomar Terraces, 

Star Route, Valley Center , 

California, USA. 

Gennem de sidste tolv år har folk været opmærk¬ 
somme på mærkelige fartøjer, som bevægede sig lyd¬ 
løst over hovederne på os. Undertiden er disse skibe 
standset og kredset rundt eller hængt ubevægelige på 
himlen, undertiden har de foretaget fantastiske man¬ 
øvrer, før de er faret bort i utrolig hast. De er ble¬ 
vet observeret af agtede piloter, af lægfolk og mili¬ 
tærpersoner, og de er blevet opfanget på radarskærme 
rundt om i verden. Ikke et sted på vor planet er 
blevet forbigået af disse rumfartøjer, mens de stille 
iagttager os og forholdene i vor verden. 

Dog, til trods for, at utallige fotografier er taget 


af disse fartøjer, og at der findes mange autentiske 
rapporter i de offentlige arkiver, har ingen regering 
på Jorden indtil nu bekræftet deres realitet. 

Men jeg kan forsikre Dem, at der er tusinder af 
rumskibe, der bevæger sig gennem vor atmosfære. 

Hvorfor De ikke har set dem? Muligvis fordi De 
ikke har opøvet den vane at rette øjnene mod him- 
lem. Ved de sjældne lejligheder, hvor De ser mod 
himlen, søger De da bevidst efter disse lydløse skibe? 
Eller stirrer De bare tomt ind i den skønne himmel? 

Disse skibe varierer i størrelse og form. Nogle er 
enorme efter vor målestok, — andre er ganske små. 
Ved visse lejligheder kommer de ganske nær til 
Jorden, undertiden lander de, men almindeligvis hol¬ 
der de sig langt ude i vor atmosfære, udenfor vore 
jagermaskiners rækkevidde. Fordi vi på Jorden lever 
under et tykt tæppe af frygt, — i mange lande vil 
tilsynekomsten af et uidentificeret flyvende objekt 
bevirke, at jetplaner øjeblikkeligt bliver sendt i luf¬ 
ten, så det er sjældent, at gæsterne mere kommer tæt 
på. 

For adskillige år siden, da spændingen i verden 
ikke var så stor som nu, var det ikke så vanskeligt 
for skibene at lande på øde steder på vor planet. Så¬ 
ledes var det, at jeg, efter at have fået adskillige 
rapporter om landinger i ørkenen, den 20. november 
1952, sammen med seks venner, drog ud til en af 
de sydlige californiske ørkener i håb om at få et 
godt nærbillede af et af disse mærkelige fartøjer. 
Men end ikke i mine vildeste drømme, havde jeg 
turdet håbe på et virkeligt møde med dem, der fly¬ 
ver i disse fartøjer. Derfor kan De forestille Dem 
min ydmyge taknemmelighed og store glæde, da jeg 
vekslede håndtryk med et menneskeligt væsen fra en 
anden planet. 

I de seks år, der er forløbet siden da, har jeg 
mødt mange rumrejsende, og haft den ære at besøge 
deres skibe, og har været taget med på ture ud i 
det ydre rum. Under disse ture har jeg været sam¬ 
men med mænd og kvinder fra Venus, Mars, Jupiter, 
Saturn, Uranus og Neptun. De har alle fortalt mig 
den samme historie om, at deres hjemlige verden 
var meget lig vor egen, med naturforhold meget lig 
dem vi har på Jorden. Et bevis på dette er den let¬ 
hed, hvormed disse mennesker akklimatiserer sig i 
vor atmosfære. De siger, at i modsætning til vore 
videnskabsmænds opfattelse, er forskellen på de at¬ 
mosfæriske tilstande på andre planeter ikke større, 

end den forskel vi kender her på Jorden mellem de 
atmosfæriske forhold nær havoverfladen og oppe i 
bjergene, (forskellen er nærmest afhængig af plane¬ 
ternes størrelse). 

Vore videnskabsmænd har aldrig gæstet andre pla¬ 
neter, end ikke vor egen lille måne. Så deres påstand 
om, at der ikke skulle være mulighed for, at der 
kan leve mennesker på vore naboplaneter, er kun en 
teori, og vi ved, at selv de fineste teorier af idag, 
imorgen er blevet modbevist af kendsgerningerne. 
Et udmærket eksempel på dette er den teori, man 
engang havde angående rummet. Engang hævdede Jor¬ 
dens lærde, at rummet var tomt, med så store distan¬ 
cer mellem planeterne, at det ville tage generationer 
at foretage en rumrejse mellem planeterne. 

Vi har forlængst forkastet denne teori, og i dag 
planlægger vi bygning af skibe til rejser i det ydre 
rum, og vore små satellitter, skabt af menneskehæn¬ 
der, når stadig længere og længere ud i rummet og 
bringer nye oplysninger, som jeg allerede har for¬ 
talt om. 

Selv tilbage i tiden så langt gennem fortiden som 
mennesker kan spore, findes der beretninger om disse 
mennesker, der besøgte Jorden. Fra vor dybeste 
jungle til vore højeste bjerge, fortæller stammeberet- 
ninger om disse stores kommen fra himlen for at 
yde hjælp og råd til deres jordbundne brødre. 

Alle store filosofier lærer om Universets Eneste 
Skaber, og formaner menneskene til at søge forstå¬ 
else i Kosmos. Mennesket blev efter sigende skabt i 
Skaberens billede. I såfald, når der kun er een ska¬ 
ber, og menneskene skulle være skabt i hans billede, 
hvorfor skulle menneskene så ikke være ens overalt 
gennem Kosmos? Hvorfor skulle vi da tro, vi er de 
eneste? 

Vi ved, at vor jord, som alle andre planeter, er 
formet af rummets elementer. Det er blevet mig 
fortalt, at nogle af planeterne netop nu har nået 
det stadium, hvor de giver betingelser for menneske¬ 
lig eksistens, mens andre har passeret dette stadium 
og igen i færd med langsomt at opløses i rummet. 
Thi de blev skabt af rummet og må vende tilbage 
til rummet. Eftersom naturen er i stadig aktivitet, og 
dog har en balance, som menneskene ikke forestiller 
sig, således vil de voksende planeter og systemer op¬ 
veje den opløsning, der foregår. Men blandt disse 
to yderpunkter findes der en endeløs mængde af 
verdener med menneskelig eksistensmuligheder, nogle 


langt bagefter os i udvikling, og andre, der er så 
langt forud for os, at vi ikke er i stand til at fatte 
deres livsform. 

Menneskene på vore naboplaneter er langt forud 
for os her på Jorden. Vi er de eneste i dette solsy¬ 
stem, som ikke er i stand til at rejse i rummet. Man 
har fortalt mig, at vore naboer forlængst har lært 
at løse deres problemer, uden at skulle gribe til så 
barbariske metoder som krig. De har lært at respek¬ 
tere hinanden som børn af Det Uendelige, og har 
overvundet personligt begær ved at arbejde sammen 
og fordele deres verdeners produkter, så ingen sav¬ 
ner noget. 

Hvorfor har disse skibe ikke landet på vor klode? 
Det har de også. For nogen tid siden modtog jeg 
meddelelse om, at et rumskib var landet eet eller an¬ 
det sted i Indien, men folk blev bange og løb ind i 
deres huse, stængede dørene og dækkede vinduerne 
tæt til. Så, efter at have ventet en stund, lettede 
rumskibet langsomt igen, uden at dens besætning 
havde lejlighed til at tale med een eneste. Jeg ved, 
det er naturligt for folk at nære frygt ved landin¬ 
gen af et så mærkeligt fartøj, men jeg kan forsikre 
Dem for, at der ikke er nogen grund til at frygte 
disse besøgende fra rummet. De vil hjælpe os på en¬ 
hver måde, de kan, men de vil aldrig tvinge sig 
ind på os. Overfor frygt trækker de sig tilbage, for 
de er årvågne overfor vore følelser, og de opdager, 
at vi har denne følelse i os. 

Jeg er ikke det eneste menneske, der har mødt 
rumrejsende, eller som har været ombord i deres 
skibe. Der har været mange over hele verden. De 
fleste er forblevet tavse på grund af den skepsis og 
latterliggørelse, de ville blive mødt med. Men den 
tid nærmer sig, da Jordens mennesker vil vågne op 
til virkeligheden, så den slags oplevelser kan blive 
omtalt frit og åbent. For det er med hånden rakt 
frem til venskab, de gæster os. 

Der lever tusinder af disse besøgende rundt om¬ 
kring på Jorden, i ethvert land, men det er sjældent 
de røber deres identitet. Imidlertid kan jeg sige, at 
skønt vi ikke ved noget om det, så er det på grund 
af deres utrættelige anstrengelser, at en varm krig 
er blevet undgået, en krig, som meget let kunne øde¬ 
lægge vor civilisation. Lad os ærligt bede i vore 
hjerter, at deres vise råd fortsat må lede Jordens 
skæbne gennem disse vanskelige tider. 

Min anden bog „Ombord i Rumskibe” giver de- 

Adamski fotograferet i Kastrup Lufthavn i 1959. 


taillerede beretninger. Under disse møder blev der 
givet mig mange oplysninger om deres måde at leve 
på, især fik jeg meget at vide om livet på Venus. 
Dette har jeg ladet gå videre til menneskene på Jor¬ 
den i håb om, at sæden må falde på frugtbar grund. 

Oversætter Lilly Christensen. 

★ 

Projekt „Vdre rum". 

En ny film, der vil blive et dramatisk bidrag til 
de mest fremtrædende kontakthistorier, er godt på 
vej til at blive en realitet. Den er ved at blive pro¬ 
duceret af en organisation, der kalder sig „Project 
Outer Space“. De financierer den, og frivillige bi¬ 
drag, store og små går til at dække produktionsud¬ 
gifterne. 


Filmen vil få titlen „Korstog mod nye horison- 
ter“ („Crusade to New Horizons“) med undertit¬ 
len „Den virkelige historie om de flyvende taller- 
kener“. Producenten vil blive Ron Ormond, som er 
tallerken-enthusiast, og hvis mange års undersøgel¬ 
sesarbejde bekræfter, at der kommer noget fra det 
ydre rum, og han har besluttet, at han ved skabel¬ 
sen af denne film ikke vil bruge Hollywood skue¬ 
spillere, men i stedet de virkelige mennesker, der 
har haft disse oplevelser. 

Mr. Ormond er veteran inden for filmen som 
producent og direktør. Han er også oberst i US 
luftvåben’s reserve, og står i spidsen for Visual Aids 
Motion Picture Committee (VAMPAC). 

Fremstående tallerkenkontakt-folk så som George 
Van Tassel, Dan Fry, Carl Anderson, Buck Nelson, 
Reinhold Schmidt og andre vil optræde i filmen. 

Nyt fra polen 

Den polske videnskabs indstilling . . . 

Den officielle polske videnskab har endnu aldrig 
ytret sig om spørgsmålet. En undtagelse er dog en 
udtalelse af en videnskabsmand i Gliwise, prof. dr. 
Gostowski i et katolsk ugeskrift „Wroclawsk Ty- 
godnik Katholicki“. Denne artikel bekræfter kun 
den kendsgerning, at den polske videnskab ikke 
anerkender noget UFO-problem. Enkelte af dem be¬ 
skæftiger sig dog helt privat dermed — bestiller 
lekture fra udlandet og hvad der kommer frem des¬ 
angående — mener også, at problemet er alvorligt 
og værd at udforske. Nogle af dem kender vi per¬ 
sonligt, men forståeligt nok må vi afholde os fra at 
nævne navne. Det ligger her som i andre lande. 

En bestemt katagori danner nogle ganske unge 
videnskabsmænd, der på grund af manglende erfa¬ 
ringer blindt følger de videnskabelige dogmer og 
kriterier. Til dem hører også Mgr. Dlgierd Wolczek, 
sekretær i det polske astronautiske selskab. Som 
den første i Polen optrådte han som direkte mod¬ 
stander af UFO-problemet, idet han benyttede sig af 
de samme metoder, som den kendte prof. Donald 
Mentzel. Men han opnåede kun derved at miste sin 
autoritet som videnskabsmand. Redaktionerne af de 
aviser, der bragte hans artikler, blev bombarderede 
med læserbreve, hvori man skarpt tog afstand fra 
„den herre Wolczek’s teorier* 4 . 

Det polske folk lader sig ikke føre bag lyset, og 
det orienterer sig ikke dårligt, når en eller anden sø¬ 
ger at holde det i uvidenhed eller endog prøver på 
at bilde det noget ind. 

En anden af disse unge videnskabsmænd er hr. 
Mgr. Andreas Woblewski, ung assistent i fysik ved 
Warszawa universitet, og samtidig redigerer han det 
populære, videnskabelige månedsskrift „Urania**, det 
polske organ for astronomi. Han har f. eks. på 
skamløs måde angrebet vore artikler, der var trykt i 
tidsskriftet „Kierunki". De handlede om udenland¬ 
ske lærdes syn på UFO-sagen, såvel som deres me¬ 
ning om, hvorvidt Månen ville kunne tjene som ba¬ 
sis for rumskibe — altså lutter spørgsmål, som vore 
orthodoxe lærde slet ikke vil diskutere. Det skal 
her nævnes, at netop disse artikler af den offentlige 
interessekreds blev modtaget med begejstring — og 
at netop de numre af „Kierunki" blev revet væk. 

Samtidig blev netop disse artikler en spore til 


vore videnskabsmænd om at vise endnu større fver 
ved tydningen af de mange rapporter og devaluere 
dem til det rene opspind. Vi derimod nød den store 
fordel deraf, at den brede offentlighed netop der¬ 
igennem blev gjort grundig opmærksom derpå og 
ønskede at høre yderligere nyt om sandheden om 
UFOerne. — 

- * - 

Ring omkring jorden? 

På baggrund af tidligere iagttagelser i 1953 af to 
russiske videnskabsmænd, som er blevet bekræftet af 
IGY-videnskabsmænd, ser det ud til, at Jorden har 
en ring omkring sig ligesom Saturn. 

Den klareste påviste af de elektriske strømme er 
den Ækvatoriale Elektrojet, som omgiver Jorden ved 
den magnetiske ækvator. Dens styrke er skønsmæs¬ 
sigt beregnet til at svare til adskillige hundrede tu¬ 
sind ampere. Den menes at opstå på grund af Jor¬ 
dens tidevandsstrømme og at være en del af det sy¬ 
stem af elektriske strømme, der omgiver Jorden. 

Strømmen går tilsyneladende gennem ionosfæren, 
og dens mønster synes at følge sollyset rundt om¬ 
kring Jorden. Dette medfører, at Elektrojet’en må 
skifte retning to gange om dagen. Ved dagslys går 
den i een retning, og om natten går den den mod¬ 
satte vej. Disse elektriske strømme formodes at være 
konstante, og de synes at være koncentreret i et 
smalt ækvatorialt bånd. Strømme af nogen anden na¬ 
tur menes at omgive Jorden i begge polarregioner, 
i de områder, hvor Nordlyset forekommer. 

Gegenschein blev for første gang iagttaget for ca. 
100 år siden i 1855. Siden da og indtil IGY har 
undersøgt forholdene, har dette fænomen været i høj 
grad upåagtet. I troperne kendes det som det zodi - 
cale lys, der er synligt både morgen og aften. I me¬ 
get klart vejr er det om natten synligt fra horisont 
til horisont i en smal stribe. I de hellige skrifter 
hentydes der til dette under betegnelsen „firmamen¬ 
tets bue“. 

Denne ring holder balance i kraftudvekslingen 
mellem jordskorpen og atmosfæren. 

Dette er hovedgrunden til, at malstrømme i den 
nordlige hemisfære går med solen og i den sydlige 
mod solen. 

Det reflekterende elektromagnetiske felt omkring 
både Jorden og Saturn er meget intens . . . hvilket 

man kan se af, at begge kloders poler er fladet 
meget ud. Saturns dog forholdsvis mere end Jordens 
(kun ca. 27 miles). 

Space Craft Digest. 

Oversætter: Lilly Christensen. 

Avisudklip 

New York, den 6. april. Ruth Denecke, den 27- 
årige stewardesse, som blev dræbt ved flyveulykken 
i Michigan, viste sig at have være hemmeligt gift 
mere end et år. 

Stewardessen var en af de 47 ombordværende på 
den flyvemaskine tilhørende Capital Airlines, som 
styrtede ned og brændte forrige nat, og hvor alle 
omkom. 

Hun var gift med George Bardowsky, den 29-årige 
flyveringeniør ved Eastern Airlines. Han hørte først 
om hustruens død nu til morgen. Parret boede i 
Jackson Heights på Long Island. 

Et andet offer var piloten, kaptajn William J. 
Huli, 44 år, som sammen med kone og to børn 
boede i Westwood, N. J. 

Huli, der havde været trafikflyver siden 1941, var 
en af Capitals luftmillionærer. 

Han var vekendt i flyverkredse på grund af sin 
interesse for flyvende tallerkener. 

I 1953 skrev Huil en artikel i et pilot-blad, der 
stillede sig skeptisk til rapporter om flyvende taller¬ 
kener. Tre år senere skrev han en artikel til UFO 
INVESTIGATORS, tidsskrift for den uofficielle na¬ 
tionale undersøgelseskomité vedrørende himmelfæno¬ 
mener, hvor han beskrev, hvordan en UFO for 
forbi hans flyvemaskine i nærheden af Mobile Ala- 
bame. 

Oversætter: Lilly Christensen. 

28. februar 1960. 

Et mystisk objekt, der beskreves som et „jet-dre¬ 
vet æg“, blev set over Newcastle sidste nat. 

Mr. Dennes Rowntree, 30 år, boende Cheltenham 
Street, Newcastle, sagde, at han var kommet gående 
henad Westmorlandevejen, der hvor den forener sig 
med Hawthorn Street, klokken var lidt over 19, da 
han så objektet. „Det strøg over himlen i en stor 
bue med retning mod Central Station**, sagde han. 


„Det var ret lavt, men lavede ingen støj. Der stod 
rede flammer ud af udstødningsrøret og efterlod en 
lang grøn hale, blandet med blåt**. 

Han sagde, at en polak, som boede i nærheden, 
også havde set objektet. Vor gruppe krydsforhørte 
Mr. Rowntree angående hans observation. 

Tyneside ULO-Society. 

Forsvundet o opdaget i Sydatlanten. 

New York Mirror, mandag den 18. 1. 1960. 

En ø, der er sunket i havet for 8—10.000 år si¬ 
den er af videnskabsmænd fra Colombia-universite- 
tet blevet opdaget i den sydlige Atlant ca. 855 km 
vest for Kap Det Gode Håb. 

Da opdagelsen igår blev offentliggjort, meddelte 
Colombia-geologerne, at øen sandsynligvis for¬ 
svandt, da den overskylledes af Atlanterhavets mas¬ 
sive, sammenhobede smeltevandsmasser fra slutnin¬ 
gen af den sidste istid. En sådan formation kaldes 
„seamount** (havbjerg). 

„Øen“ hæver sig 4—5 km over havbunden til 
mindre end 50 m under havoverfladen. 

Øen måler på grundfladen 563 km i diameter, 
mens toppen har et tværmål på 80 km. Den øverste 
del dækkes af koraler, og øen bevokses iøvrigt af 
tang. 

Opdagelsen blev gjort af videnskabsmænd om 
bord på undersøgelsesfartøjet „Vema“ på en ekspe¬ 
dition under ledelse af Robert D. Gerard fra Colom- 
bias geologiske observatorium. 

Observation ved Stranraer, Skotland. 

Den 22. februar 1960, observerede Mr. Alex 
Meilly en stor sort og sølvskinnende, cirkelrund gen¬ 
stand, som uden lyd fløj i sydvestlig retning med 
en fart, der var hurtigere end en jetjagers. Dagen 
var meget klar og stille, og objektet blev set mens 
det passerede adskillige dele af landet. 

Rapporten blev bekræftet af et andet vidne, Mr. 
Leslie Holmes, fra West Freugh, ved Stranraer, og 
begge vidner er blevet afhørt af Mr. R. M. Begg, 
fra Wigtonshire. 

Mystisk „Ildkugle" opdaget. 

Adskillige personer, deriblandt en airliner pilot og 
besætningen ombord på et skib, rapporterede til Det 
Japanske Maritime Sikkerhedsråd, at de havde set 

en mystisk „ildkugle* 4 styrte i havet 60—75 miles 
syd for Tokio. 

Der var ikke rapporteret nogen flyvemaskine sav¬ 
net. 

Evening Cronicle, 23. feb. 1960 . 


Litteratur 

★ 

Bøgerne kan bestilles hos O. Biilmann, Tysk 
Bogimport A ^, Vesfervoldgade 83, København V. 

Orfeo M. Angelucci — Tallerkenens hemmelighed. 

Læser man forfatterens forord, mærker man den 
fremragende livsfilosofi, som omgangen med plane- 
tarer har givet ham. 

Som italiensk-amerikaner føler han sig draget til 
Europa, Angeluci er i stand til at se, hvilke gud¬ 
dommelige kræfter der ligger skjult i menneskene, 
hans ledemotiv er ædel tolerance. Hans møde med en 
planetar, er ikke en oplevelse, som han triumferende 
meddeler al verden, det er en inderlig oplevelse som 
første gang han oplevede det, næsten slog benene 
væk under denne realistisk tænkende mand. 

Ved siden af lærer han af disse vise planetarer 
ting om vor jord, som ryster ham i hans inderste. 
En særlig glæde bliver ham til del, idet han får lov 
at besøge en anden lykkeligere verden på en anden 
planet. Samtalerne med hans planetariske venner gør 
ham meget stille, og han tænker dybt over tingene, 
vi oplever sammen med forfatteren timer, dage og 
uger i dyb fortvivlelse og tvivlrådighed — med alle 
disse svingninger, som denne tids rastløshed er i 
stand til at frembringe. 

Angeluchi modtager en ordre, som han skal ud- 


Lodtrækningen 

Ca. 1. april vil den andetsteds omtalte lod¬ 
trækning om UFO-bøger finde sted. 

De kan altså endnu nå at være med. Tegn et 
eller flere abonnementer hos venner og bekendte 
og send det til Vojens. HVER eneste abonne¬ 
ment giver 1 chance. 


føre, da hans ven Neptun giver ham den, han kæm¬ 
per for at udrette denne ting, indtil han har udført 
det, der er pålagt ham. Arbejdskol legerne ler af ham 
cn tid, men ikke mere; de bliver alvorligere, fordi 
de selv får lov at se de mærkelige himmelforekom¬ 
ster. Kun en mand som Angeluci kan have disse op¬ 
levelser, han er en mand, som fra sin ungdom af 
var meget følsom, han vokser med samkvemmet med 
planetarcrne, han lærer mange ting om vor planet, 
selve døren til livets hemmelighed bliver åbnet for 
ham, om end kun på klem, selv i Jordens fremtid 
har han skuet, hvilket perspektiv. Der bliver vist 
ham fred og kærlighed, her har vi nu ødelæggelse, 
ild, angst og død. Igen bliver der stillet krav til 
ham — han må være budbringer til menneskene. 
Moden, renere, mere erfaren er Angeluci blevet — 
Jorden, denne fattige planet, er kun et fængsel for 
ham. Enhver som det er beskåret at ane blot en lille 
del af det, han ved, vil forstå ham, han udfører sine 
opgaver, han opgiver et godt arbejde for at kunne 
udføre det. Han er ikke alene — gode venner fra 
rummet er blevet hans hjælpere. Han bliver ikke spa¬ 
ret for modgang og skuffelser, men Angeluci ken¬ 
der det vise ord, der gives ingen tilbagegang for 
den, der engang har sagt ja. Efter morgendæmring 
følger solskin. 

Disse begivenhedsrige år af sit liv har Angeluci 
holdt fast ved at skrive, og læser vi disse beskri¬ 
velser og tildragelser, så bliver vi også derigennem 
mere modne og meget rigere på erfaringer, Angeluci 
har lært næsten ubegrænset. Til slut gør forfatteren 
os også bekendt med studiet over de flyvende tal¬ 
lerkener, de forskellige former og vinkler, hvorun¬ 
der vi ser dem. 

Anmeldelsen stammer fra UFO-Nachrichten — 
og vi ville i vor egen anmeldelse have anlagt en 
nok så dæmpet begejstring, idet alt tyder på, at også 
denne forfatter er tabt for den ufologi, vi repræsen¬ 
terer — han er gået over grænsen til „det psykiske 
land“ — desværre. 

Red. 

Fortæl Deres 
venner 
om UFO-nyt 

OVERSIGT OVER DEN VIGTIGSTE 
UFO-LITTERATUR JANUAR 1960 

Udsendt af O. Biilmann Tysk Bogimport, 
Vestervoldgade 83, København V. 

Dansk 

Georg Adamski: Ombord i rumskibe — kr. 16,75. 
Denne bog har længe været savnet på dansk, men 
foreligger nu til den meget lave pris af kr. 16,75. 
Af samtlige europæiske oversættelser er dette den 
billigste udgave og samtidig den mest korrekte over¬ 
sættelse foretaget efter den amerikanske originalud¬ 
gave. Den er forsynet med et forord af Desmond 
Leslie og er på 164 sider plus 12 fotografier samt 
4 diagrammer af forskellige typer rumskibe. 

Desmond Leslie og George Adamski: Flyvende 
Tallerkener er landet — kr. 8,50. Enhver, der øn¬ 
sker at sikre sig denne bog, må anskaffe den nu, 
da det ikke kan vare længe, inden den bliver ud¬ 
solgt. Gang på gang refereres der til disse to Adam- 
ski-bøger, og det er derfor vigtigt at have læst dem. 

Donald E. Keyhoe: Flyvende Tallerkener fra Ver¬ 
densrummet — kr. 8,50. Det amerikanske luftvåbens 
uofficielle indrømmelse af, at de flyvende tallerke¬ 
ner kommer udefra. 

Herman Hiemenz: Jordiske flyvende tallerkener — 
kr. 3,80. En fremragende indføring i emnet. Giver 
et klart overblik over UFO-situationen i dag. 

George Adamski: Telepati — kr. 7,00. Denne 
bog behandler ikke direkte problemerne omkring de 
flyvende tallerkener. Den giver grundlaget til for¬ 
ståelsen af den kosmiske filosofi og er samtidig en 
lærebog i telepati. 

Svensk 

Atomer for Fred — Otis T. Carr och fria ener¬ 
giens rymdfarkost. — Kr. 3,85. 

Daniel W. Fry: Resa med flygande Tefat. — Kr. 
8,40. 

Elisabeth Klarer: I Rymdskepp over Dragensberg 
— Kr. 3,50. 

Max B. Miller: Flygande Tefat — fantasi eller 
virkelighet? — Kr. 2 5,90. 

Ray och Rex Stanford: Kontakt med Rymdmån- 
niskor. — Kr. 16,80. 

Tysk 

Orfeo Angelucci: Geheimnis der Untertassen — 
Kr. 22,15. 


Carl A. Anderson: Kumnar’s Note an die Men- 
schen der Erde. — Kr. 2,35. 

Carl A. Anderson: Zwei denkviirdige Nåchte. — 
Kr. 3,55. 

C. G. Jung: Ein moderner Mythos von Dingen, 
die am Himmel gesehen werden. — Kr. 15,15. 

Edgar Sievers: Flying Saucers iiber Siidafrika. — 
Kr. 25,20. 

Engelsk 

George Adamski: Indside the Space Ships. — Kr. 
17,60. 

Orfeo Angelucci: The Secret of the Saucers. — 
Kr. 23,70. 

Gray Barker: They knew too much about Flying 
Saucers. — Kr. 19,80. 

Truman Bethurum: Aboard a Flying Saucer. — 
Kr. 23,70. 

Gavin Gibbons: The Corning of the Space Ships. 

— Kr. 14,85. 

Gavin Gibbons: They rode in Space Ships. — 
Kr. 17,60. 

Waveney Girvan: Flying Saucers and Common 
Sense. — Kr. 11,55. 

Gerald Heard: The Riddle of the Flying Saucers. 

— Kr. 11,55. 

M. K. Jessup: The Expanding Case for the UFO. 

— Kr. 22,05. 

Dino Kraspedon: My Contact with Flying Saucers. 

— Kr. 17,60. 

Aimé Michel: The Truth about Flying Saucers. 

— Kr. 29,50. 

Aimé Michel: Flying Saucers and the Straight 
Line Mystery. — Kr. 33,55. 

Edward J. Ruppelt: Report on unidentified Flying 
Objects. —« Kr. 20,35. 

Harold T. Wilkins: Flying Saucers Uncensored. 

— Kr. 17,60. 

George Hunt Williamson: 

Other Tongues — Other Flesh. — Kr. 31,50. 

Secret Places of the Lion. — Kr. 22,05. 

Road in the Sky. — Kr. 26,25. 

Med undtagelse af „Inside the Space Ships“ er 
der i listen over tyske og engelske bøger kun med¬ 
taget titler, der ikke foreligger på dansk eller svensk. 

Følgende bøger er udsolgt fra forlaget: Constanze: 
Inexplicable Sky; Menzel: Flying Saucers; Alling- 
ham: Flying Saucers from Mars; Guieu: Flying Sau¬ 
cers come from another World; Cramp: Space, Gra- 






vity and the Flying Saucer og Scully: De flyvende 
tallerkener. 

I løbet af nogen tid udkommer: George Hunt 
Williamson: Flight of the Falcon; le Poer Trench: 
The Sky Peiple; Philip: Secret of the Andes og 
Otto Wiking: En klode griber ind. Pris og nøjagtig 
udgivelsesdato kendes endnu ikke. 

THE BOOKS OF CHARLES FORT. — I ind¬ 
ledningen til „Flyvende Tallerkener er landet“ skri¬ 
ver Desmond Leslie: „Endelig bør og vil jeg ikke 
undlade at sende en tanke til afdøde Charles Fort. 
Hans forskningsarbejde har i bogstaveligste forstand 
sparet mig for års arbejde, og jeg er ham dybt tak- 
nemmelig“. Charles Forts værker består af 4 bøger, 
der er samlet i et bind på over 1100 sider inkl. 
index. Det er resultaterne af 25 års arbejde med at 
indsamle 40.000 notater om mystiske og usædvan¬ 
lige tildragelser. Et ganske overordentlig usædvan¬ 
ligt og imponerende kildemateriale. Det er et spørgs¬ 
mål om ikke mange forfattere til bøger om flyvende 
tallerkener støtter sig til netop dette værk. Pris kr. 
59,60. 

TIDSSKRIFTER: 

UFO-NYT, pr. årg.: 12 nr., kr. 18,00 — Fly¬ 
ing Saucer Review, pr. årg.: 6 nr., kr. 31,20 — 
UFO-Nachrichten, pr. årg.: 12 nr. kr. 13,00. 

Til orientering: 

Teknisk Studiehæfte — abonnement bestilles hos 
Frank Pedersen, L. A. Ringsvej 68, Højbjerg. 


— Læs hellere ti bøger om een ting eller 
om een mand, end hundrede bøger om hun¬ 
drede forskellige ting. 

Georg Brandes. 

Kun en dumrian kan blive ved at tro, 
at han er klogere end alle andre . 


An streng dig ikke for at opnå høje 
stillinger, men forsøg at udfylde din 
plads. Bryd dig ikke om, at ingen 
kender dig, men søg at blive værd at 
kende . 


Gruppeliste fortsat 
KØBENHAVN: 

Ballerup: J. Trap, Damtoften 17, Ballerup, telf. 01 
971114. 

Brede: Fin Madsen, Lystoftevej 20 b, Brede, Lyngby, 
telf. 87 83 60. 

Frederiksberg: K. Maltesen, Dalgas Bldv. 91 4 , F. 
Gentofte I: E. Brandt, Ermelundsvej 109, Gentofte, 
telf. GE 1490. 

Gentofte II: H. Olrik, Agertoften 9, Gentofte, telf. 
GE 5314. 

Glostrup: H. Jørgensen, Diget 5, Glostrup, telefon 
01 961303. 

Holte: J. Bauder, Attemosevej 93, Holte, telefon 01 
800048. 

Kastrup I: Københavnslederen. 

Kastrup II: I. Larsen, Soldugsvej 17. 

Nyboder: S. Olsen, Set. Paulsgade 14, Kbh. K. 
Nyhavn: Back Sørensen, Sømandshjemmet. 

Nørrebro: F. Olsson, Kapelvej 11, Kbh. N., telf. 
NO 8755. 

Rødovre: E. Arndt, Lucernevej 123, Vanløse, telf. 
01 703318. 

Sortedammen: K. T. Christensen, Gammeltoftsgade 
8, Kbh. K., telefon PA 3409. 

Sundby: Aage Muller Christensen, Backersvej 67, 
Kbh. S., telf. SU 9525. 

Sundby: B. Jensen, Prøvestensallé 14, telf. SU 6985. 
Vesterbro: H. Heiden, Flensborggade 32, I, Kbh. 
V, telf. 918 y. 

Virum: W. Sommer Nielsen, Kongedalen 5, telf. 
84 75 13. 

SJÆLLAND: 

Bidstrup: K. E. Nielsen, Skovgaardspark 11, 
Birkerød. 

Birkerød: K. Benn, Stationsvej 3, tlf. 01 81 33 92. 
Espergærde: Alfr. S. Hansen, Lindevej 29, tlf. 948. 
Frederikssund: N. C. Tranberg Beier, Tværstræde 
16 . 

Frederiksværk: K. E. Hjerrild, Ternevej 8a, tlf. 957. 
Holbæk: H. Lehmann, Mosevang 29. 

Holbæk: J. Svendsen, Østervang 22. 

Hørsholm: X. P. Madsen, Bakkehave 8, telf. 1677. 
Korsør: C. A. Jørgensen, Nik. Rumpsvej 8. 

Lou: M. Larsen, Vilbanehøj. 

Roskilde: H. Hansen, Lærkevej 46. 

Rødby: O. Henningsen, Rødby mark pr. Rødby. 
Midt-Stevns: K. Hansen, Kræmmergården, Store 
Heddinge, telf. 551. 













Adamski sige r: 


Med en kolossal viljeanspændelse holdt jeg min ophidselse i tømme for om 
muligt at få et virkeligt godt billede denne gang. Jeg knipsede hurtigt to 
gange. Så gik det op for mig, at når maskinen var så nær, var den for stor 
til at kunne være på billedet, når kameraet sad, som det gjorde; jeg drejede 
på apparatet på okularet og knipsede endnu engang, medens tallerkenen sta¬ 
dig stod stille. Et fjerde billede tog jeg, netop som den satte sig i bevægelse 
igen. (Senere, da de blev fremkaldt, viste det sig, at de første tre billeder 
giver gode detailler, medens det fjerde, der blev taget, medens maskinen be¬ 
vægede sig, er noget sløret, men alligevel godt). 

Medens jeg forandrede kameraets stilling på okularet, lagde jeg omhyggeligt 
mærke til tallerkenens størrelse og sammenlignede den med afstande, jeg 
kendte. I stedet for de seks meter i diameter, jeg havde gættet på, da jeg så 
den i ørkenen, var den omkring 10-11 meter i diameter, og så vidt jeg 
kunne skønne, var den mellem 5 og 7 meter høj. Se iøvrigt Flyvende Tal¬ 
lerkener er landet, side 226. 

Rounborg Tryk-Skivt> 







